Finnfjordbotn

Finnfjordbotn (nordsamisk: Vuotnabahta), også omtalt som Finnsnes øst, er et sted i Lenvik i Troms, som i en årrekke har vært en viktig del av Finnsnes by. Finnfjordbotn ligger 4 km øst for sentrum, ved veikrysset hvor fylkesvei 86 og fylkesvei 855 møtes. Bydelen, som har ca. 600 innbyggere (inkludert Finnfjord 783 innbyggere, 2009), omfatter noen boligfelter fra 1970- og 1980-tallet, men det er spesielt industrien som er dominerende. På Botnhågen finnes flere små industrier og andre næringsbygg, deriblant bakeri, avfallsforbrenningsanlegg, bilforhandlere og biltilsyn. 1,5 km sørover mot Sørreisa ligger Finnfjord smelteverk.

Finnfjord smelteverk ligger i Finnfjordbotn og produserer omtrent  tonn ferrosilisium i året.Aftenposten, 27. april 2013Finnfjord smelteverks nettsted

Finnfjordbotn har også kirkegård, campingplass, videregående skole, fotball- og friidrettsstadion, idrettshall og gode skiløyper. Idrettslaget Pioner holder til i bydelen og har avdeling både for fotball, friidrett og ski.

Bydelen hører stort sett med under Fagernes skolekrets på Aspelund, men har noe flytende grenser mot Finnsnes skolekrets, spesielt i området Lunde/Stormyra.

Grunnkretser
Det er to grunnkretser i området Finnfjordbotn-Finnfjord:
Finnfjord
Stormyra

 Referanser 

Kategori:Bosetninger i Senja kommune